ત્યારે બે દિવસ પહેલાજ વહેલી સવારે કોઈ શ્રદ્ધાળું ટપકેશ્વર મહાદવે મંદિરમાં દર્શન કરવા માટે ગયા હતા ત્યારે મહાદેવના મંદિરના જે પગથિયા છે ત્યાં એક સિંહ ઉતરતો જોવા મળ્યો હતો જેને ત્યાં હાજર લોકોએ વીડિયોમાં કેદ કર્યો હતો. જોકે આ રીતે વનરાજને ટહેલતા જોઈને આસપાસના લોકોમાં ભય પણ ફેલાયો છે. જોકે એક વ્યક્તિ શાંતિથી વીડિયો ઉતારતો હતો તે તરફ વનરાજનું ધ્યાન ગયું પણ સિંહ પોતાની મસ્તીમાં ટેકરા પર ચઢીને ઝાડીમાં જતો રહ્યો હતો. સ્થાનિક લોકોના જણાવ્યા મુજબ જો આપણે સિંહને રંજાડીએ નહીં તો તે કોઈ કનડગત કરતા નથી. પરંતુ ઘણી વાર પ્રવાસીઓ તેની પત્થર ફેંકે કે કાંકરી ચાળો કરે ત્યારે સિંહ હુમલો કરે છે. ઉલ્લેખનીય છે કે ગીર ગઢડાના ફરેડા ગામના જંગલમા આવેલા ટપકેશ્વર મહાદેવ મંદિરે અનેક વખત સિંહોનો ભેટો શ્રધળુઓ સાથે થાય છે અને શ્રધળુઓ મહાદેવ ના દર્શન સાથે સાથે સિંહ દર્શનનો પણ લ્હાવો મળે છે.